JohanHeinsen/ENO huggingface dataset:
Den Vest-Sjællandske Avis, 1836-08-20
Oversigt over Dagens udenlandske Nyeheder. Efterretningerne fra Madrid af 1ste August, over London, meddele en fuldstændig Oplysning om de sørgelige Begivenheder i Malaga. En Skivelse i Morning Herald udsiger at Greve Donadio og Brigaderen St. Just, den første den civile og den anden den militaire Gouverneur, ere, blevne myrdede om Natten imellem den 25de og 26de, og at Konstitutionen af 1812 er bleven formelig proklameret Dagen derpaa. De ministerielle Blade Espanol, Revista og Ley forklare denne tragiske Begivenhed af den Omstændighed, at Militair=Gouverneuren, havde ved en Parolebefaling forbudt Linietropperne og Nationalgarden at røre Trommer efterat Bønnen er holdet, da dette strider mod Armeebefalingen. Om Natten lode alle Afdelinger af Nationalgarden Trommen slaae, enten som en Følge af en Aftale, eller det saaledes sammentraf, og ankom saaledes tilHovedtorvet, hvor Brigadeer St. Just var tilstede. Han satte en første Bataillons-Chef, han traf paa, til Rette og opfordrede ham i moderate Udtryk til at lade den Trommen høre op. Officeren befalede ogsaa Trommeslagerne at giøre det; men Soldaterne paastode at der skulde trommes, udbrøde i et oprørisk Skrig og forlangte Militair=Gouverneurens Hoved, hvilket Raab blev gjentaget af hele Nationalgarden. J denne farlige Tilstand retirerede Gouverneuren ind i Hovedvagten, hvor han en Tid lang blev udsat for de groveste Fornærmelser, uden at Gardisterne toge sig af ham og blev endelig Kl. 9 1/2 skudt; hans lumpne Mordere tilfredsstillede derpaa deres Blodtørstighed ved at støde ham Bajonetten i Brystet. Civil Gouverneuren, Greve deel Donadio, maatte prøve samme Skjebne; men under andre Omstændigheder. J Begyndelsen af Tumulten begav han sig til Klosteret de la Merced, hvor 800 Mand Linietropper vare indqvarterede. Han holdt en Tiltale til dem, og vilde sætte sig i Spidsen, for dem for at forhindre den Forbrydelse, som man vilde begaae paa hans Kollega, men Tropperne vare stemte til Oprørernes Fordeel, de vægrede sig ved at adlyde ham, erklærede sig for Folket, marscherede udaf Klosteret og overlode Greven til sin Skjebne. Greven forklædte sig nu i en Grenadeers Uniform af Provincial-Regimentet og søgte at undkomme: men han blev kiendt af en Nationalgardist, som stod efter ham, han faldt, giennemboret af en Mængde Kugler, og døde under deres Hænder, som kaldte sig Friehedens Apostle, saaledes kan den største Friehed meget let udarte til det største Tyrannie). Don Juan St. Just havde udmærket sig i Armeen. Greve deel Donadio var en ivrig Liberal, fordum Præsident i Juntaen i Andalusien og Deputeret ved de sidste Kortes. For nogle Maaneder siden havde han formælet sig med Greve de las Navas smukke Datter. Denne unge Dame skal strax efter at hendes Mand var bleven myrdet, være bleven insulteret paa en barbarisk Maade. - Fra Madrid selv meldes at Mord og Dolkestik høre til Dagens Orden.
Den Vest-Sjællandske Avis, 1836-08-20
Ministerne blive hyppigen modtagne med et Muera og Dronningen, som forresten opholder sig i la Granja, gik det ikke bedre den 25de. J Valladolid var man i høi Grad foruroliget, da Garcia truer Staden, med 6000 Karlister, og Staden bliver kun forsvaret af 4000 Mand, som man i en Skynding har bragt sammen af nogle Nationalgardister. Finantserne ere i en jammerlig Tilstand, og det nye Laan paa 120 Millioner Realer vil ikke blive tilstrækkeligt til de løbende Udgivter. – De karlistiske Bander under Qvilez have nærmet sig Staden Valencia; Folket forlangte, at General=Kaptainen skulde overtage Kommanden over Tropperne og rykke ud imod dem. Da han vægrede sig derved, blev der raabt fra mange Sider: General=Kaptainen døe! og flere oprøriske Raab bleve hørte, ogsaa de Franske, som boe i Staden, bleve truede; men de bleve beskyttede af den franske Brig Alceste, som laae i Havnen, Roligheden blev dog snart tilveiebragt; imidlertid giennemstreife karlistiske Bander Provinserne Valencia og Murcia, undtagen Egnene ved Alicante og Orihurla; de ere ogsaa i temmelig Mængde trængte ind i Staden St. Felippe. - General Sarsfield har overtaget Kommandoen med større Fuldmagt end nogen af hans Forgiængere, og har truffet virksomme Forberedelser til at begynde sine Operationer. - Karlisternes Fremtrængen i Galicien under Gomez, har givet Anledning til virksomme Foranstaltninger fra den portugisiske Regierings Side, især da en Deel miguelistiske Officere skulle befinde sig ved Go mes Armee, og nogle portugisiske Regimenter have faaet Oedre til at marschere mod Norden. En meget interessant Skrivelse læses fra en brittisk Officeer ved den portugisiske Hielpe-Legion i Katalonien, dateret Tortosa den 17de Juli. Han melder deri, at Legionen bestaar af 2500 Mand, hvortil hører et belgisk Regiment og et engelsk under Oberst Dodgins, som har tjent i Portugal og blev først kaldet Kongelig brittiske Grenadere, hvilket Navn blev dog forandret af Dronningen af Portugal, formedelst dets tappre Forsvar af Porto, til Kongelige PortoGrenadere. Disse Tropper ankom til Katalonien i Januar, og ere paa den dueligste og heldigste Maade, blevne anvendte af Gen. Mina til Provinsens Forsvar, saa at hele Distriktet fra Barcellona til Villegrande er ble det renset for Karlister. General Bernella harud sendt en officiel Beretning om sin seierrige Træfning den 1ste August med Villareal, som vilde dække Jnd marschen af 4 Batailloner i Arragonien og tillige borttage en Konvoi af 1 1/2 Million Franker, som forventedes fra Frankerige, men han blev slagen af fordreven til Engei. Den første Forstærkning den franske Hielpelegion er allerede ved Pau gaa over Grændsen.
Den Vest-Sjællandske Avis, 1836-08-20
Den brittiske Legion i St. Sebastian er i de sørgeligste Tilstand. Den 30te Juli skulde det 8 og 9de Regiment under Oberst Godfreys indskibe i til Santander; men det første vægrede sig derved naar det ikke fik sin tilgodehavende Sold udbetalObersteen formaaede det med Møie til at lade i indskibe, og da først blev Pengene betalte. Det 9 Regiment, som bestod af Jrlændere, komporterede i fortræffeligt. Omtrent 150 Mand af det 6te Regiment erklærede, at de efter den 31te Juli ik vilde giøre videre Tieneste; de bleve afvæbnede og lagte i Kastellet, indtil de vilde vende tilbage i deres Pligt, hvis ikke skulde de sendes tilbage England. Om Søndagen holdt Brigadeer Fitzgeral Mønstring over sit Korps og gav derved Ordre at straffe tre eller fire Tumultuanter; men Trommeslagerne, som skulde exeqvere Straffen, vægrede sig Nu spurgte Brigadeer Fingerald Kommandanten over det 3die Regiment om han kunde forlade sig paa sine Folk, da denne svarede ja, saa gav Fitsgeral Ordre til at det 3die Regimert skulde lade sine Gevære. J Begyndelsen blev det 6te Regiment bestyr set; men da det 3die Regiment ikke adlød, saa udbrød det 6te Regiment i en forhaanende Latter og Brigaderen maatte begive sig bort. Ogsaa den 2det Bataillon af det spanske lette Jnfanterie har gior Opstand formedelst Pengemangel, dog fik GenerJaurequi Orden tilveiebragt. Legionens Militair kasse er tom. General Evans er i Bedring; med dog ikke fuldkomment retableret. Al Skyld skydes paa Kordova, som ikke har forsømt at lægge alle muelige Hindringer og Ubehageligheder i Veien for Legionen. Mange brittiske Officere tage deres Dimission og vende tilbage til England.
Den Vest-Sjællandske Avis, 1836-08-20
Den 6te August, er de Franskes Konge første Gang kjørt igiennem den nye Triumphbue; Dronningen og Kongen af Neapel ledsagede ham; da de vare komne igiennem den store Bue, lode de Vognen holde og betragtede Dekorationerne. En stor Menneskemasse strømmede til fra alle Sider, hilsede paa Kongen med Enthusiasme og han takkede paa sædvanlig Viis.
Den Vest-Sjællandske Avis, 1836-08-20
Fra Nye Orleans berettes, at General Jose Ur rea, som kommanderer en af Afdelingerne af den retirerende mexikanske Armee, har udstædt en Proklakamation til sine Tropper, hvori han opmuntrer dem til at forberede sig til et nyt Feldttog og at føre deres værdige og elskede Chef tilbage med sig.
Den Vest-Sjællandske Avis, 1836-08-20
General Urrea er af Kongressen udnævnt til Chef for alle mexikanske Tropper, denne har besluttet at overlade St. Ana til sin Skjebne og at udtage 15,000 Md. J Mexiko ere 600,000 Dollars subskriberede til Krigens Førelse. En Expedition paa 5000 Mand under General Valencia blev forventet fra Veracruz i Matamoros. En liden Escadre med Tropper var afsendt til Capano; men vendte om, da det erfaredes, at Byen var besat af 100 Teianerere. General Cortazar var ankommen til Satillo for at marschere videre mod Teias. General Filisola havde faaet Ordre til at giøre Holdt paa sin Retirade og trække sit Mandskab sammen Toteianske Officere vare ankomne til Matamoros for at foreslaae en Udvexling af Krigsfangerne: disse to Officeere skulle Mexikanerne have anholdt som Gidsler for St. Ana. D. 20 Mai havde Republikens interimistiske Præsident Jose Justo Corvo udstædet i Mexiko en kort og kraftfuld Proclamation om Krigens Fortsættelse og at om hævne Fædrenelandets Ære. J det Mexikanske yttrer sig et stort Had imod alle Nordamerikanere. – Disses Krig med de Crecks er tilendebragt ved det at disses Anfører Jim Henry er taget til Fange og bragt i Lænker til Fort Michell. De Creeks maa nu trække sig tilbage over Missisippi. - Anlæggelsen af Jernbaner i de forenede Stater, drives med en Virksomhed, som overgaaer alle Forestillinger. Naar de nye Baner blive færdige kan man reise fra Nye York til Philladelphia i 5 og til Washington i 15 Timer. Kongressen har udsendt en Expedition paa 4 Skibe for at anstille nautiske og videnskabelige Undersøgelser i det stille Hav.
Den Vest-Sjællandske Avis, 1836-08-20
Den preussiske Statstidende melder, at man fra London har ladet forespørge i Oporto om det forholder sig rigtigt med Opdagelsen i et Kloster af et gammelt Manuskript af Philos Oversættelse af Sanchoniaton, som Dr. Wagenfeld i Bremen har anmeldt, og at man har faaet det Svar: at man ved den nøiagtigste Undersøgelse saavel hos alle Regierings, som Kloster-Autoriteter i Portugal ikke har kunnet opdage det ringeste Spor dertil.
Den Vest-Sjællandske Avis, 1836-08-20
J en Skrivelse fra London af 5te August bemærkes Følgende over Handels-Traktaten mellem Persien, og England: "Handels-Fordraget, hvorved de engelske Varer i Persien ere med Hensyn til Tolden satte paa lige Fod med de russiske, er ikke uden mange Vanskeligheder sat igiennem af Sir Henry Ellis. Tvertimod de sædvanlige Anskuelser, der pleie at herske ved de orientalske Hoffer, der altid vise sig godt stemte for Handelen, havde Kongen af Persien fattet den Plan, at indføre et Prohibitiv=System, for at hindre Udførselen af de ædle Metaller, og befordre de persiske Manufakturer. Forgiæves vilde man giøre ham det begribeligt, at han uden Nytte forbød Jndførselen af europæiske Varer, da dette kun vilde have en større Kontrabande i Handel til Følge; at det for Persien var tilstrækkeligt at besidde Midler til, med egne Produkter at betale disse Varer; at dertil kun udfordredes Rolighed, de store Landeveies Forbedring og en billig Forvaltning, der kunde skaffe Landbesidderen en tilstrækkelig Fordeel af sine Frembringelser og anspore ham til Produktion. Man forestillede ham, at Præmier for Manufakturer gave et langt uvissere Haab om et heldigt Udfald, end Præmier for de indenlandske Kanalers Forbedring, og for Træplantninger, der atter vilde skaffe den udtørrede Jord Væde, samt at Landets Velstand ikke var afhængig af nogle Luxus=Artiklers konstige Frembringelse, men af de større Produktioners, saasom Silkens og Tobakkens Udvidelse, og af Hesteavlens Befordring. Kongen hørte paa alt dette, uden at det tilsyneladende giorde noget synderligt Jndtryk paa ham, men Frygten for at tildrage sig Englands og Ruslands Fiendskab afholdt ham fra at udføre sin Plan. For Øieblikket nøiedes han med, personlig ganske at indskrænke sig til persiske Produkter og at forlange det samme af sine Hofmænd, saa at de europæiske Tørklæder, Fløieler, Sirtser og Silketøier, der under Feth Ali Schad almindeligt bleve baarne ved Hoffet, nu ere forsvundne og have atter giort Plads for de svære persiske Brokader og Schawler. Men Folkets Masse holder sig dog endnu bestandig meer til de mindre kostbare europæiske Fabrikater, hvilket Handelens Tillagen saavel i Bassora som i Trebisond noksom beviser; den sidste Stad, skiøndt en tyrkisk Havn, er kun en Transitplads for den persiske Handel, og modtager europæiske Varer, der ere bestemte for Persien, deels af Donau, deels over Konstantinopel, og deels direkte fra England Jndførselen fra Trebisond beløb sig i Aaret 1835 i 10 Mill. Daler, og Udføselren til ligesaa meget deri er indbegrebet raa russisk Silke for 1,500,00 Daler; men denne bestod næsten ene og alene af Resten af Produktionen fra 1834, den fra 1835 var til høie Priser bleven solgt til Rusland og BombasDerimod har den persiske Handels Afbrydelse med Bagdad, Aleppo og Mosul drevet det sydlige Persiens Varer, der vare bestemte til Tyrkiet, i usædvanlig Mængde til Trebisond, nemlig Tobak fra Schiras for 1,200,000 Daler, og Galæbler for 500,000 Daler."
Den Vest-Sjællandske Avis, 1836-08-20
Det norske Morgenblad meddeler Rigsrettens Stævning til den af Storthinget anklagede Stats Minister Løvenskjold, som ogsaa til alle Statsraader, som Vidner, og den Anklagedes Defensor, at møde Retten den 23de August. Jblandt den norske Grundlovs Bestemmelser og Rigsrettens Anvendelse forekommer i 4 87 følgende: "Den Anklagede kan uden nogen dertil angiven Aarsag forskyde af Rigsrettens Medlemmer indtil en Trediedeel; dog saaledes at Retten ei udgiør mindre end femten Personer." Det er i Overeensstemmelse hermed, at Statsminister Løvenskjold har forskudt de elleve Lagthingsmedlemmer, saaledes at Retren nu kun bestaaer af 21. Storthinget bestaar af to Afdelinger: et Lagthing og et Odelsthing. Storthinget udvælge nemlig blandt sine Medlemmer en Fierdedeel til at udgiøre Lagthinget, de øvrige tre Fierdedele danne Odelsthinget. Hvert af disse Thing holder sine Forsamlinger særskilt, og udnævner sin egen Præsident og Sekretair. Enhver Lov skal først foreslaaes Odelsthinget, som, naar den er antaget, sender den til Lagthinget. Forkastes Forslaget to Gange af dette, da træder hele Storthinget sammen, og da afgiøre to Trediedele af dets Stemmer Forslagets Skiæbne. Rigsretten bestaaer af Medlemmerne af Lagthinget og af Høiesteret, og indledes af Odels thinget mod Medlemmer af Statsraadet og af Høiesteret for Embedsforbrydelser, eller imod Storthings Medlemmer for Forbrydelser, de have begaaet som saadanne. J Rigsretten har Lagthingets Præsident, Forsædet.
Den Vest-Sjællandske Avis, 1836-08-20
Nyeste Post Efterretninger. De londonske Aviser af 11te August indeholde følgende: Vi høre at Rygter ere i Omløb i City om at Hr. Jsturiz har den 4de havt en Samtale med Dronningen i Madrid, og at han derpaa har nedlagt sin Post i hendes Hænder. Der bliver tilføiet, og som vi melde med Kummer, at han herpaa er faldet som et Offer for Folkets Fortørnelse. Vi melde disse Omstændigheder som et Rygte, og formaae ikke at anføre en sikker Kilde derfor. Bladet Globe melder fra Cito den 12te, Kl. 2, kun følgende: Vi høre at Breve fra Madrid ere ankomne, som naae til den 4de, at Dronningen har anholdet om en Konference med den franske Ambassadeur Hr. Villiers, som blev holdt da Expressen afgik. Der tilføies, at Ministeriet Jsturiz var i Begreb med at opløse sig; man anseer Frankerigs Jntervention for sikker. – Fra Kadix naae Efterretningerne til den 29de. Konstitutionen af 1812 var ligeledes der bleven proklammeret. Man har i England faaet, med den middellandske Damppaketbaad, Aviserne derfra, med de udførlige Efterretninger i dem. Jfølge Efterretninger fra Bayonne skal det være sikkert, at Konstitutionen er udraabt i Valencia, Kordova, Sevilla og Granada, foruden i Ka dix. Fra St. Sebastian berettes, at Jauregui har foretaget en Rekognoscering og derved tilfægtet sig en liden Seier. Man troede at Regentinden ikke kunde modsætte sig Konstitutionen af 1812. Paa Børsen i Antwerpen herskede en almindelig Skræk; de spanske Statspapire faldt betydeligt og man frygtede foren almindelig Opstand i Spanien.
Den Vest-Sjællandske Avis, 1836-08-20
Det franske Blad Messager, hvis Efterretninger forresten ikke altid ere de paalideligste, vil vide, at Konstitutionen af 1812 er proclameret i Saragossa, og at Arragonien har erklæret sig for uafhængigt; de civile og militaire Autoriteter skulle have tilsendt Dronning Regentinden en Addresse i denne Anledning, underskreven af 45 Personer, med den forrige Minister Evaristo San Miguels, Generalkaptain for Arragonien, Navn i Spidsen. Breve fra Saragossa af 2den August tilføie, at Nationalgarden og de faa Tropper i Staden have proclameret Konstitutionen af 1812. Samme Efterretning har man ogsaa faaet over Bayonne, med den Tilsætning: at Konstitutions=Stenen var bleven høitideligt opsat paa den store Plads, at hele Staden var fuld af en larmende Glæde, alle Huse vare illuminerede om Aftenen; Alt var gaaet af uden videre Excesser. De insurrektionelle Juntaer fra i Fior vare i fuld Gang, og det hedte, at nogle kristinske Batailloner vare brudte op fra Logrono, for at støde til Jndvaanerne i Saragossa. Da de sidste Efterretninger fra Spanien vare ankomne til Paris, var Jnsurrektionen i Malaga ikke naaet videre end til Staden selv, og Generalkaptainen i Granada, Lopez Banos, havde den 29de Juli udstædet en kraftfuld Proclamation mod Jnsurgenterne. Derimod har Oberst J. A. Escalanta, Chefen for Karabiner Regimentet der, og som staaer i Spidsen for Jnsurrektionen, ogsaa udstædet en Proclamation, hvori han forklarer Nødvendigheden af at en provisorisk Regierings-Junta er bleven oprettet; man forlanger nu at Folket selv bør udnævne en definitiv Junta. Tillige udstædte han en Proclamation, hvori han anmeldte, at efter Folkets Ønske skal Konstitutionen af 1812 blive proklameret paa Pladsen Almada. I Paris havde man den 9de August de meest foruroligende Rygter fra Spanien, saa at man talte om at 3040,000 franske Tropper skulle rykke ind i Landet. Skal man troe et Brev af 1ste August, siger Journal des Debats, saa synes den spanske Regiering ikke længe at kunne giøre Regning paa Rolighedens Vedligeholdelse i Hovedstaden. Der bliver forberedet et Dekret til at erklære Madrid i Beleiringstilstad, man vil ogsaa derved undertrykke de hemmelige Selskaber, som man tilskriver Giæringen i Madrid. Denne giver sig imidlertid tilkiende ved Mord, især paa Karlister, og ved det oprøriske Skrig, leve Konstitutionen! leve Malaga! Ogsaa blev der i Paris talt om, at Konstitutionen af 1812 var bleven proclameret i Kordova.
Den Vest-Sjællandske Avis, 1836-08-20
Fra Krigsskuepladsen har man faaet en officiel Beretning fra Civilgouverneuren i Burgos, ifølge hvilken den karlistiske Bandechef, Basilio Garcia, er bleven slagen af de Kongelige Tropper ved Salas de los Jnfantes og dreven paa Flugten. Gomez, som vilde forene sig med ham, efterat hans Expedition til Asturien og Galicien var slaget Feil, synes at drive om i Biergene ved Toledo. Militair=Kommandanten i St. Jago i Galicien har publiceret følgende Straf over Fangerne af Lopez adsplittede Bande de skulle Kl. 5 bringes til den hellige Jfabellas, Kammer og der fusilleres. Naar de ere henrettede skulle Lopez og Manas Kroppe parteres af Skarpretteren og deres Legemsdeele saaledes fordeeles: Hovedet og en Qvart af Lopez Krop til Leiria; den sidstes Hoved til St. Cayetano, en Part af hans Krop til Sigueiro; de tre Qvarter af Manas Krop til Puenta de L'Eua, Sabrado og Estrado. Hvor dog Borgerkrigen er rædselfuld.)
Den Vest-Sjællandske Avis, 1836-08-20
Det er meget troeligt hvad der berettes fra Paris, at hyppige diplomatiske Konferencer blive der holdte angaaende de spanske Anliggender. – Fra Berlin skrives, at man der ikke er forundret over at Kordova er bleven fjernet fra Kommanden overden spanske Armee, da han, fra den Tid af at han var spansk Minister ved det preussiske Hof, var saavel bekiendt med Hensyn til sin Personlighed og sine Evner, at man kun maa forundre sig over at han saalænge er forbleven i den vigtige Post, som Chef for Armeen.
Den Vest-Sjællandske Avis, 1836-08-20
J Hamborg har man den 16de August faaet over Havre Posten fra Paris af 12te; de officielle Blade indeholde følgende korte Nolice: J Madrid ere udbrudte Uroeligheder den 4de. Nogle Folkehobe havde samlet sig, som General Qvesada adsplittede.
Den Vest-Sjællandske Avis, 1836-08-20
Madrid blev strax erklæret i Beleirings-Tilstand; Dagen derpaa var Roligheden tilveiebragt. Nationalgarden i Madrid blev opløst samme Dag, for, i Overensstemmelse med Loven af 23de Mai 1855, at organiseres paa nye. - Af private Brev erholdes Stadfæstelsen paa Efterretningen fra Kadi om Proclamationen af Konstitutionen af 1812, hvilken er besvoren af Jndvaanerne, og om hvilken der siges, at denne hersker majestætisk indenfor Stadens Mure. En overordentlig Koureer bragte Efterretningen derom til Madrid den 2den August Kl. 10 om Aftenen. Strax forsamlede sig Ministerne og Regentskabsraadet og besluttede følgende Forholdsregler, som dog ikke bleve antagne af Regentinden, 1) Ophævelsen af de strenge Forholdsregler, som vare tagne mod Malaga, den Ordonnants, som skulde have været proclameret der den 3die, tilbagekaldet; 2) Afsendelsen af Kommissarier til de insurgerede Provinser for at formaae dem til Underkastelse; 3) ligeledes til de ikke insurgerede Provinsefor at formaae dem til at være roelige; 4) Koncen trering af imponerende Stridskræfter i Hovedstaden; 1520,000 Mand skulde sørge for Roligheden Madrid. Jndenlandskministeren begav sig med disse Beslutninger til la Grania for at forelægge dem for Dronningen. Samme Dag var en Kolonne marscheret under Brigadeer Mendivil fra Madrid til Malaga. Men denne Kolonne vendte den 3die om Morgenen tilbage til Hovedstaden med det Raab leve Konstitutionen, og under Afsyngelsen af Riegos Hymne. Dette bevirkede den største Giæring i Madrid, som blev forøget ved de omløbende Rygter om Konstitutionens Proklamation i andre Stæder. Den 4de udbrød en aabenbar Revolte. Man slogedes Gaderne, Nationalgarden erklærede sig for Konstitutionen; Kampen varede til ud paa Natten. Nu blev Nationalgarden opløst og Madrid erklæret Beleiringstilstand; de offentlige franske Blade sige vel at Roligheden blev bragt tilveie; men en Korrespondent i Paris har tilmeldet Redaktionen for Bladet Børsenhalle i en Efterskrift, at den Efterretning er ankommen til Paris, at Garnisonen i Madrid har forenet sig med Nationalgarden og at Konstitutionen af 1812 er bleven proklameret der den 5te. – De meddeelte Efterretninger fra Saragossa ere blevne stadfæstede. Man siger at Efter retningen om at Ministeriet vilde afsætte General Mina, gav Anledning til Jnsurrektionen der. General Kordova skal have taget Flugten til Frankerige.
Den Vest-Sjællandske Avis, 1836-08-20
Moniteuren melder, at et kristinsk Armeekorps er marscheret mod Leon; den 2den August var Gomemarscheret derfra; de Bander han har efterladt i Asturien og Galicien ere ødelagte. Espartero er rykket ind i Oviedo; Villareal stod i Amascoas.
Den Vest-Sjællandske Avis, 1836-08-20
Den 9de August blev det diplomaliske Korps forestillet for Kongen af Neapel i Paris Den 10de var han med Prinsen af Salerno tilstede ved en liden Revue, som Hertugen af Nemours havde foranstaltet. Hertugen af Orleans er upasselig. Jockey Klubben, i Spidsen for hvilken Hertugen af Opleens staaer, vil foranstalte en glimrende Fest i Chan tilly for Kongen af Neapel, som skal være en stor Elsker af Heste. Hs. Majestæt skal være misfornøiet med den Pressefrækhed, som hersker i Frankeriges Hovedstad.
Den Vest-Sjællandske Avis, 1836-08-20
Dommen i Processen om Krudt=Komplottet skal vær bleven fældet den 11te, tre af de Anklagede ere blevne friekiendte, og de øvrige 4 dømte til større eller mindre Penge- og Fængselstraffe. - En stor Expedition udrustes mod Beyen af Konstantine, og Marskal Clauzel reiser tilbage til Algier En Efterretning siger at Capudan Pascha Tahir er bleven totalt slaget af de revolterede Arabere under Agaen af Mesurasa, og har maattet trække sig tilbage til Tripolis. Prinsen af Jonville er afseilet fra Toulon for at begive sig til Admiral Hugons Eskadre.